Elon Musk

Elon Reeve Musk (rođen 28. juna 1971) jest tajkun i investitor. Musk je osnivač, predsjednik upravnog odbora, direktor i šef tehnologije SpaceX-a; anđeoski investitor, direktor i proizvodni arhitekt Tesle; vlasnik i šef tehnologije Twittera; osnivač kompanije The Boring Company; suosnivač kompanija Neuralink i OpenAI te predsjednik organizacije Musk Foundation. Najbogatija je osoba na svijetu s 749 milijardi dolara prema procjeni časopisa Forbes.

Musk je izjavio da se ciljevi SolarCity-ja, Tesle i SpaceX-a vrte oko njegove vizije da promijeni svijet i čovječanstvo. Njegovi ciljevi uključuju smanjenje globalnog zatopljenja kroz proizvodnju i korištenje održive energije i smanjenje "rizika ljudskog izumiranja čineći život multiplanetarnim" uspostavljanjem ljudske kolonije na Marsu.

Osim njegovog osnovnog posla, on je također zamislio sistem transposrta velikom brzinom poznatog kao Hyperloop i predložio je VTOL supersonični mlazni avion na pogon električnih ventilatora, poznat kao Musk electric jet.

Musk je u 2017. godini također predstavio koncept pod nazivom The Boring Company.

 Rani život 

Musk je rođen i odrastao u Južnoafričkoj Republici, kao sin južnoafričkog inženjera i majke kanađanke, koja je radila kao nutritionista i model. Musk je svoj prvi računar kupio kad mu je bilo 10 godina, i sam je učio programiranje; sa 12 godina je prodao prvi komercijalni računarski program za oko 500 američkih dolara. To je bila računarska igra Blastar.

Nakon završetka srednje škole izbjegao je obavezno služenje vojnog roka, protiveći se potiskivanju crnačkog stanovništva. To za njega ne bi bilo dobro utrošeno vrijeme. Želio je da preseli u SAD, "tamo gdje su moguće značajne stvari".

Musk je imigrirao u Kanadu u junu 1989. Radio je kod rođaka na farmi pšenice, gdje je čistio žito i uzgajao povrće. Čistio je bojlere u pilani u Britanskoj Kolumbiji, a zatim je radio na gateru. Prešao je u Toronto i jedno ljeto radio u računarskom odjelu u banci, dok je istovremeno aplicirao za upis na Queen's University.

Napustio je Kanadu 1992. nakon što je dobio stipendiju za studiranje biznisa i fizike na University of Pennsylvania. Sa ovog univerziteta, odnosno fakulteta Wharton School, dobio je diplomu, a zatim ostao još godinu da završi svoju drugu diplomu, ovaj put u fizici.

Uzori su mu bili Thomas Edison i Nikola Tesla.

Musk je tada uzeo u razmatranje tri oblasti, u kojima je želio da rješava "značajne probleme", kako je kasnije rekao. To su bili: internet, čista energija i svemirska istraživanja.

Muskovo bogatstvo je 2005. procijenjeno na 328 miliona US$ dok procjena za januar 2021. iznosi 185 milijardi US$.

Reference

Vanjski linkovi

Kategorija:Rođeni 1971.
Kategorija:Živi ljudi
Kategorija:Biografije, Pretoria